CELEX: 62012CA0273
Language: lt
Date: 2013-07-11 00:00:00
Title: Byla C-273/12: 2013 m. liepos 11 d. Teisingumo Teismo (antroji kolegija) sprendimas byloje ( Cour de cassation (Prancūzija) prašymas priimti prejudicinį sprendimą) Directeur général des douanes et droits indirects, Chef de l'agence de poursuites de la Direction nationale du renseignement et des enquêtes douanières prieš Harry Winston SARL (Bendrijos muitinės kodeksas — Reglamentas (EEB) Nr. 2913/92 — 206 straipsnis — Skolos muitinei atsiradimas — Prekių, kurioms taikoma muitinio sandėliavimo procedūra, vagystė — „Negrįžtamo prekės praradimo dėl force majeure“ sąvoka — Direktyva 2006/112/EB — 71 straipsnis — Pridėtinės vertės mokestis — Apmokestinimo momentas — Mokesčio apskaičiavimas)

31.8.2013   
            
            
               LT
            
            
               Europos Sąjungos oficialusis leidinys
            
            
               C 252/13
            
         2013 m. liepos 11 d. Teisingumo Teismo (antroji kolegija) sprendimas byloje (Cour de cassation (Prancūzija) prašymas priimti prejudicinį sprendimą) Directeur général des douanes et droits indirects, Chef de l'agence de poursuites de la Direction nationale du renseignement et des enquêtes douanières prieš Harry Winston SARL
   
   (Byla C-273/12) (1)
   
   (Bendrijos muitinės kodeksas - Reglamentas (EEB) Nr. 2913/92 - 206 straipsnis - Skolos muitinei atsiradimas - Prekių, kurioms taikoma muitinio sandėliavimo procedūra, vagystė - „Negrįžtamo prekės praradimo dėl force majeure“ sąvoka - Direktyva 2006/112/EB - 71 straipsnis - Pridėtinės vertės mokestis - Apmokestinimo momentas - Mokesčio apskaičiavimas)
   2013/C 252/20
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour de cassation
   
   
      Šalys pagrindinėje byloje
   
   
      Ieškovai: Directeur général des douanes et droits indirects, Chef de l'agence de poursuites de la Direction nationale du renseignement et des enquêtes douanières
   
   
      Atsakovė: Harry Winston SARL
   
   
      Dalykas
   
   Prašymas priimti prejudicinį sprendimą — Cour de cassation (Prancūzija) — 1992 m. spalio 12 d. Tarybos reglamento Nr. 2913/92, nustatančio Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307), 206 straipsnio ir 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 71 straipsnio aiškinimas — Prekės, kurioms taikoma muitinio sandėliavimo procedūra — Prekių vagystė — Negrįžtamo prekės praradimo sąvoka — Force majeure atvejis — Importo skolos muitinei atsiradimas — Prievolės apskaičiuoti pridėtinės vertės mokestį atsiradimo momentas.
   
      Rezoliucinė dalis
   
   
               1.
            
            
               1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, iš dalies pakeisto 2006 m. lapkričio 20 d. Tarybos reglamentu (EB) Nr. 1791/2006, 203 straipsnio 1 dalį reikia aiškinti taip, kad prekių, kurioms taikoma muitinio sandėliavimo procedūra, vagystė yra šių prekių paėmimas, kaip tai suprantama pagal šią nuostatą, dėl kurio atsiranda skola muitinei. Minėto reglamento 206 straipsnis gali būti taikomas tik tais atvejais, kai skola muitinei gali atsirasti pagal šio reglamento 202 straipsnį ir 204 straipsnio 1 dalies a punktą.
            
         
               2.
            
            
               2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 71 straipsnio 1 dalies antrą pastraipą reikia aiškinti taip, kad dėl prekių, kurioms taikoma muitinio sandėliavimo procedūra, vagystės atsiranda apmokestinimo momentas ir prievolė apskaičiuoti pridėtinės vertės mokestį.
            
         
      (1)  OL C 235, 2012 8 4.